tomron87/hebrew-wikipedia-sentences-corpus huggingface dataset:
לאחר הקרב, ג'ריקו תקף את הרוק והפך לדמות "רעה", דבר שנשאר למשך שנתיים.
לאחר מכן, ג'ריקו כמעט עלה לצוות WWF בקרב צוותים מול WCW ו-ECW בו הארגון המפסיד יתפרק לאחר שתקף את הרוק.
ב-9 בדצמבר באירוע "נקמה", ג'ריקו ניצח את הרוק וזכה באליפות ה-WCW ואז ניצח את סטיב אוסטין וזכה באליפות ה-WWF, וכך נהיה "האלוף הבלתי-מעורער" הראשון.
בחודשיים לאחר מכן, הוא ניצח שוב את הרוק ואז את סטיב אוסטין.
כשהוכרז שטריפל H ילחם מול ג'ריקו על התואר הבלתי מעורער, הם התחילו יריבות.
ג'ריקו הפסיד לטריפל H את התואר בקרב המרכזי של רסלמניה 18. לאחר מכן, ג'ריקו הועבר לתוכנית סמאקדאון כחלק מהליך הדראפט והמשיך את היריבות מול טריפל H, כשהוא מפסיד לו בקרב תא הגיהנום.
אז ג'ריקו התחיל יריבות של חודשיים עם אדג' לאחר שהוא פצע אותו בכתף.
לאחר סיום היריבות, ג'ריקו הועבר לתוכנית Raw ותקף את ריק פלייר.
ג'ריקו התחיל יריבות עם פלייר בה הפסיד לפלייר בקרב הראשון ביניהם, אך ניצח אותו בשני.
הוא זכה בתואר הביניבשתי בפעם החמישית מרוב ואן דאם וגם זכה באליפות הזוגות יחד עם כריסטיאן.
את התואר הביניבשתי הוא הפסיד לקיין ואת תוארי הזוגות הוא וכריסטיאן הפסידו לבוקר טי וגולדאסט.
ב-13 בינואר 2003, ג'ריקו ניצח בקרב את קיין, רוב ואן דאם ובטיסטה ויכל לבחור את מספר הכניסה שלו לקרב הרויאל ראמבל.
הוא בחר במספר 2, כדי להיכנס יחד עם שון מייקלס שנכנס מספר 1. מייקלס וג'ריקו התחילו יריבות בה ג'ריקו טען שהוא יותר טוב ממייקלס.
לאחר הכניסה של מייקלס, כריסטיאן הופיע על רמפת הכניסה כדי להסיח את דעתו של מייקלס, וג'ריקו תקף את מייקלס מאחור וזרק אותו מהזירה.
מייקלס חזר מאוחר יותר ועזר לטסט להדיח את ג'ריקו.
ג'ריקו שרד בקרב הזה יותר זמן מכל מתחרה אחר.
אז הוא היה ביריבות עם טסט, מייקלס וג'ף הארדי.
ג'ריקו ושון מייקלס נלחמו ברסלמניה 19, בקרב בו מייקלס ניצח ולאחר הקרב, ג'ריקו הכה את מייקלס במפשעה.
אז ג'ריקו נכנס ליריבות עם גולדברג.
הוא דיבר על כך שגולדברג סירב להילחם נגדו ב-WCW.
במהלך תוכנית האירוח של ג'ריקו, "הזרקורון", ג'ריקו אירח את גולדברג ואז העליב אותו ואמר שאף אחד לא רוצה לראות אותו.
ב-12 במאי, מישהו ניסה לדרוס את גולדברג.
שבוע לאחר מכן, המנכ"ל למחצה סטיב אוסטין חקר את המתאבקים בנוגע לדריסה וגילה שמתאבק בשם לאנס סטורם נהג במכונית.
לאחר שגולדברג ניצח את סטורם, סטורם הודה שג'ריקו שלח אותו לדרוס את גולדברג.
ג'ריקו אמר שהוא השיג הכל בקריירה שלו חוץ מלנצח את גולדברג.
באירוע לאחר מכן, גולדברג ניצח את ג'ריקו.
אז ג'ריקו התחיל יריבות עם קווין נאש, יריבות שהסתיימה בכך שג'ריקו ניצח את נאש בקרב שיער מול שיער, ולאחר הקרב, גזר את שיערו של נאש.
בסוף 2003, לאחר עוד זכייה בתואר הביניבשתי והפסד, ג'ריקו התחיל רומן עם טריש סטראטוס בזמן ששותפו כריסטיאן התחיל רומן עם ליטה.
התברר שהם התערבו על דולר קנדי מי יצליח לשכב עם החברה שלו קודם.
סטראטוס סיימה בעקבות כך את מערכת היחסים שלה עם ג'ריקו וג'ריקו הרגיש רע על כך שהשתמש בה.
הוא ניסה להשלים איתה והציל אותה מקיין, וכך הפך שוב למתאבק טוב.
לאחר שכריסטיאן תקף את טריש, ג'ריקו רצה נקמה והשניים נפגשו ברסלמניה 20. טריש סטראטוס עזרה לכריסטיאן לנצח בקרב ולאחר הקרב גילתה שהם זוג.
זה הוביל לקרב שניים על אחד אותו ג'ריקו ניצח.
ג'ריקו זכה באליפות הביניבשתית השביעית שלו בספטמבר, לאחר שניצח את כריסטיאן בקרב סולם.
כעבור חמישה שבועות, הוא הפסיד את התואר לשלטון בנג'מין.
ג'ריקו הצטוות עם רנדי אורטון, כריס בנואה ומייבן ונלחם מול טריפל H, בטיסטה, אדג' וסניצקי בקרב מרובה משתתפים.
הזוכים בקרב יוכלו להיות המנכ"לים של התוכנית למשך ארבעה שבועות.
הצוות של ג'ריקו ניצח, אז כל שבוע מישהו אחר מהם היה מנכ"ל.
במהלך תורו של ג'ריקו, הוא קבע קרב לטריש סטראטוס על תואר הנשים שלה מול ליטה, קרב בו היא הפסידה, והזמין את וינס מקמהן, מנהל הארגון, לתוכנית, בה הוכרז שטריפל H מופשט מהתואר בגלל קרב שלו מול אדג' ובנואה שבוע לפני כן.
ג'ריקו ניסה לזכות בתואר הפנוי בקרב מרובה משתתפים, אך לא הצליח.
ברסלמניה 21, ג'ריקו השתתף בקרב סולם של שישה אנשים, הידוע בתור קרב "כסף בבנק", כאשר המנצח יכול לפדות את המזוודה שזכה בה על כל אלוף שיבחר בכל זמן שירצה.
הוא הפסיד בקרב אחרי שאדג' לקח את המזוודה.
לאחר מכן, ג'ריקו הפסיד לשלטון בנג'מין בקרב על התואר הביניבשתי.
בחודש יוני, ג'ריקו הפסיד ללאנס סטורם במסגרת האירוע ECW One Night Stand, ששימש כאירוע האיחוד של הארגון ECW.
מאוחר יותר באותו החודש, ג'ריקו הפך שוב ל"רע" לאחר שתקף את ג'ון סינה לאחר קרב זוגות.
הוא הפסיד לסינה בקרב משולש על אליפות ה-WWE שכלל גם את כריסטיאן.
היריבות נמשכה במהלך הקיץ, וג'ריקו הפסיד לסינה בקרב שבו המפסיד מפוטר.
כעבור שלושה ימים, הוכרז שהחוזה של ג'ריקו נגמר.
מאז ה-24 בספטמבר 2007, ה-WWE הציגו וידאו שבו מספרים נפלו בסגנון מטריקס.
הווידאו הכיל צפנים שרמזו על חזרתו של ג'ריקו.
ג'ריקו חזר ב-19 בנובמבר והתערב בנאום של אלוף ה-WWE, רנדי אורטון.
ג'ריקו ניסה לזכות בתואר מאורטון, אך הפסיד לאחר ש-JBL תקף אותו.
הוא נלחם מול JBL ונפסל בקרב שלהם לאחר שהכה אותו עם כיסא.
ב-10 במרץ, הוא זכה בתואר הביניבשתי השמיני שלו לאחר שניצח את ג'ף הארדי.
ביוני, ג'ריקו תקף את שון מייקלס, כיוון שהרגיש שהקהל מעודד אותו יותר.
מייקלס גרם לג'ריקו להפסיד את התואר שלו לקופי קינגסטון.
לאחר מכן, ג'ריקו התחיל לשנות את עצמו: הוא התחיל ללבוש חליפה עם עניבה והאשים את המעריצים בצביעות.
הוא ניצח את מייקלס באירוע לאחר מכן.
בספטמבר, הם נלחמו בקרב ללא חוקים בו ג'ריקו הפסיד, אבל מאוחר יותר, ג'ריקו חזר כדי להחליף את CM פאנק בקרב על אליפות העולם, וגם זכה בקרב.
ג'ריקו ניצח את מייקלס בקרב סולם כדי לשמור על התואר.
אז הוא הפסיד את התואר לבטיסטה אבל זכה בו שוב כעבור 8 ימים בקרב כלוב.
אז הוא הפסיד את התואר לג'ון סינה.
כריס ג'ריקו ניצח את ריקי סטימבוט באפריל ואז התחיל יריבות מול ריי מיסטריו.
מיסטריו הגן על האליפות הביניבשתית במאי.
ג'ריקו ניצח את מיסטריו כעבור חודש וזכה באליפות בפעם התשיעית.
כעבור שלושה שבועות הוא הפסיד שוב את התואר למיסטריו, אבל זכה באליפות הזוגות עם אדג'.
לאחר שאדג' נפצע, ג'ריקו בחר בביג שואו שיחליף את אדג' בתור אלוף.
הצוות של ג'ריקו וביג שואו ניצח צוותים כמו "קריים טיים", MVP ומארק הנרי וגם בטיסטה וריי מיסטריו כדי לשמור על התארים.
הכהונה שלהם הסתיימה בדצמבר בו הם הפסידו את התארים לטריפל H ושון מייקלס.
לאחר מכן, ג'ריקו לא היה יכול להופיע בתוכנית Raw (כשהיה אלוף, הוא יכל) וניסה לנצח את טריפל H ושון מייקלס כדי לזכות בתארים שוב ולחזור להופיע ב-Raw, אך הוא לא הצליח.
ברויאל ראמבל, ג'ריקו נכנס מספר 28, אך הודח בידי אדג' החוזר.
כעבור חודש, ג'ריקו זכה באליפות העולם.
למחרת היום, אדג' הכריז שהוא יפגוש את ג'ריקו ברסלמניה 26. אדג' התחיל לתקוף את ג'ריקו בכל הזדמנות, אבל ג'ריקו ניצח ברסלמניה.
כעבור 4 ימים, אדג' תקף את ג'ריקו ועזר לג'ק סוואגר לזכות בתואר.
הם ניסו לזכות בתואר העולמי מסוואגר, ולאחר מכן, ג'ריקו הפסיד לאדג' בקרב כלוב.
הוא יצר צוות עם המיז והם ניסו לזכות בתואר הזוגות, אך לא הצליחו.
אז הוא התחיל יריבות עם אוון בורן, ולאחר שהפסיד לו באירוע, ניצח אותו ב-Raw כשהקריירה שלו הייתה על הכף.
אז נראה שג'ריקו שוב הפך לטוב כשעזר לג'ון סינה מול קבוצה בשם "הנקסוס", אך ג'ריקו אמר שהוא מתאים להנהיג את Raw מול "הנקסוס" ולא סינה.
ג'ריקו ואדג' חזרו להצתוות והתחילו יריבות עם סינה, אך בסופו של דבר חזרו לצוות של סינה.
לאחר מכן, ג'ריקו התגלה בתור טוען לתואר ה-WWE בקרב משושה.
לאחר שג'ריקו הוצא מהקרב ואז חזר אליו, הוא הודח ראשון מהקרב.
ב-27 בספטמבר, כדי לצאת לחופשה, הוא נלחם מול רנדי אורטון על תואר ה-WWE.
אורטון ניצח בפסילה ואז בעט לג'ריקו בראש, ופצע אותו.
מאז ג'ריקו לא הופיע בתוכניות.
החזרה ל-WWE בשנת 2012 והעזיבה
ב-Raw של ה-2 בינואר 2012, לאחר שבועות של תשדירים מסתוריים שדיברו על כוח מוכר שיחזור ל-WWE, ג'ריקו חזר לתוכניות.
בהתחלה הוא הקשיב לעידוד הקהל ונהנה מכך, אולם לאחר שלא עשה כלום מלבד לבקש מהקהל לעודד אותו שוב ושוב, הקהל התחיל להתעצבן ואז ג'ריקו בכה והלך מבלי לומר כלום.
לאחר שגם עזב קרב שלשות באמצע, ג'ריקו דיבר ב-23 בינואר כשציטט מהתשדירים שבישרו על חזרתו והכריז שבאירוע הרויאל ראמבל באותו יום ראשון, יגיע סוף העולם כפי שהוא.
ג'ריקו נכנס לראמבל במספר 29, אולם הודח אחרון בידי המנצח, שיימוס.
למחרת היום, הוא תקף את אלוף ה-WWE, CM פאנק, מיד לאחר שהוכרז בתור אחד מהמשתתפים בקרב תא ההדחות.
בקרב תא ההדחות ג'ריקו לא ניצח, אך גם לא הודח לאחר שפאנק בעט בראשו והוציא אותו מן הכלוב.
ג'ריקו לא חזר לקרב אחרי שיצא מכלוב, עקב פציעה מבוימת.
באותו ערב ג'ריקו היה מאחורי הקלעים ואפשר היה לדעת שזו לא הולכת להיות פציעה בתסריט.
בתוכנית Raw שלאחר תא ההדחות, ג'ריקו ניצח בקרב המלכותי (Battle Royal) על מנת להפוך לטוען מס' 1 לכתר לאליפות ה-WWE לאחר שהדיח את ביג שואו בעזרתו של קודי רודס.
ג'ריקו פגש את CM פאנק ברסלמניה 28 על אליפות ה-WWE.
ברסלמניה 28 כריס ג'ריקו נכנע ל"חניקת האנקונדה" של CM פאנק ולא הצליח לזכות באליפות.
באירוע "חוקי אקסטרים", הפסיד ג'ריקו לפאנק פעם נוספת.
וב-Over The Limit הפסיד בקרב מרובע על האליפות העולם שכלל את שיימוס רנדי אורטון ואלברטו דל ריו.
שבוע אחרי הושעה ג'ריקו ל-30 ימים עקב בעיטה בדגל ברזיל במופע הביתי בברזיל.
אחרי ההרחקה חזר ג'ריקו ל-Raw בזמן שג'ון סינה הכריז ידיעה חשובה ובעצם תוך כדי פיתח איתו יריבות קטנה בינו לבין סינה וביג שואו.
באירוע כסף בבנק השתתף ג'ריקו בקרב סולמות נגד המיז, ג'ון סינה, ביג שואו וקיין.
ג'ריקו לא ניצח בקרב אלא ג'ון סינה.
כעבור כשבועיים הוא התחיל לפתח יריבות עם דולף זיגלר שטען שהוא מתחיל לאבד את הכישרון שלו והיכולת לזכות באליפויות, כשכריס ג'ריקו שמע על כך שזיגלר אמר את זה, הוא תקף אותו באמצע קרב שלו.
יום לאחר האירוע "סאמרסלאם", ב-Raw הוחלט לעשות קרב חוזר בין דולף זיגלר לג'ריקו שבו אם כריס מפסיד הוא יאולץ לעזוב את ה-WWE ואם דולף זיגלר מפסיד, מזוודת הכסף בבנק שלו עוברת לג'ריקו.
בקרב הזה זיגלר ניצח על ידי הצמדה ולכן ג'ריקו נאלץ לעזוב.
לאחר הקרב ג'ריקו תקף את זיגלר עם המזוודה ומסר מסר ל-WWE שהוא עוד יחזור.
אף על פי שלפי העלילה פוטר ג'ריקו מה-WWE, במציאות הוא לקח זמן הפסקה מהיאבקות כדי להשקיע בלהקת הרוק שלו פוזי (Fozzy).
ג'ריקו ביצע חזרה מפתיעה ברויאל ראמבל 2013 כשנכנס מספר 2. באירוע "תא ההדחות" ג'ריקו השתתף בקרב כלוב מיוחד נגד חמישה אנשים, רנדי אורטון, ג'ק סוואגר, דניאל בריאן, קיין ומארק הנרי.
ג'ריקו שרד בקרב 31:11 דקות והודח על ידי רנדי אורטון.
ב-Raw יום אחר כך, ג'ריקו, שיימוס ורייבאק נלחמו נגד שלישיית ה"מגן" אך הקבוצה של ג'ריקו הפסידה לאחר שדין אמברוז (חבר בשלישיית ה"המגן") הצמיד לספירת 3 את ג'ריקו.
ב-11 במרץ, בתוכנית Raw ג'ריקו נלחם נגד המיז אך הקרב הסתיים ללא הכרעה.
ב-29 במרץ, בסמאקדאון ג'ריקו ניצח את וייד בארט לאחר שביצע על בארט את התרגיל סיום שלו.
אחרי הקרב ג'ריקו אמר שהוא ילחם נגד וויד בארט ברסלמניה 29 על האליפות הבין יבשתית אבל ג'ריקו ילחם ברסלמניה נגד המתאבק פאנדאנגו ולא נגד בארט.
ברסלמניה 29 ג'ריקו הפסיד לפאנדנגו.
ב-22 באפריל, בתוכנית Raw, כריס ג'ריקו נלחם נגד דולף זיגלר וכתוצאה מהפרעה של פאנדאנגו זיגלר ניצח את ג'ריקו.
באירוע "חוקי אקסטרים", ג'ריקו הביס את פאנדאנגו ובכך השיג את ניצחונו הראשון השנה באירוע שלם וצפה.
ב-Raw ב-3 ביוני, ג'ריקו איתגר את פול היימן, מנהלו של CM פאנק, לקרב מול CM פאנק לאירוע הקרוב פייבאק, היימן הסכים לתיגר והקרב נקבע.
באירוע זה, שהתקיים ב-16 ביוני, ג'ריקו הפסיד לפאנק לאחר שפאנק ביצע עליו פעמיים ברצף את תרגיל הסיום שלו.
יריבות עם אנזו וקאס, המעבר ל-Raw, החברות עם קווין אואנס וזכייה באליפות ארצות הברית
ב-19 ביולי 2016 ג'ריקו הועבר מסמאקדאון ל-Raw כחלק מהדראפט, הצטוות ביחד עם קווין אואנס והחל ביריבות עם אנזו וקאס.
בסאמרסלאם נקבע קרב בין ג'ריקו ואואנס לבין אנזו וקאס, ג'ריקו ואואנס זכו בקרב לאחר שג'ריקו הצמיד את אנזו לספירה אחרי שהוא ואואנס ביצעו את התרגיל פופ אפ קודברייקר וניצחו.
ב-9 בינואר 2017 ג'ריקו זכה באליפות ארצות הברית כאשר זכה בקרב שניים על אחד עם קווין אואנס נגד רומן ריינס לאחר שעשו ביחד את מהלך הפופ אפ קודברייקר.
ב-13 בפברואר 2017 התקיים "פסטיבל החברות" ב-WWE.
אואנס הביא לג'ריקו רשימה חדשה שנקראת "הרשימה של KO" ואז תקף אותו.
בפאסטליין אואנס הפסיד את האליפות האוניברסלית לגולדברג לאחר שג'ריקו הפריע בקרב, הקרב נמשך כ-22 שניות, גולדברג ביצע על אואנס את המהלכים המסיימים שלו: ספיר וג'קהאמר.
ברסלמניה 33, אואנס ניצח את ג'ריקו כדי לזכות באליפות ארצות הברית, הוא ביצע על ג'ריקו את תרגיל הפאוורבאמב על סינר הזירה והצמיד אותו לספירה.
בפייבאק 2017, ג'ריקו ניצח את אואנס והועבר לסמאקדאון בשל העובדה שזכה בתואר האליפות.
ב-8 בינואר 2019, במהלך מסיבת עיתונים של AEW הגיע ג'ריקו והפתיע את המעריצים.
ב-25 במאי 2019, ג'ריקו עשה את ההופעה הראשונה שלו ב-AEW כאשר נלחם נגד קני אומגה באירוע Double or Nothing.
ב-31 באוגוסט 2019, ג'ריקו ניצח את אדם פייג' בקרב המרכזי של האירוע All Out וכתוצאה מכך הפך לאלוף העולם הראשון של AEW.
ב-29 בפברואר 2020, ג'ריקו הפסיד את האליפות לאחר קרב נגד ג'ון מוקסלי (הידוע בתור דין אמברוז) באירוע Revolution ובכך הסתיימה תקופה הכהונה של ג'ריקו כאלוף שנמשכה כ-182 ימים.
אליפות העולם של AEW (פעם אחת, האלוף הראשון)
אליפות הזוגות של ה-WWA (פעם אחת) - עם אל דנדי
הישגים בארגון ההיאבקות Wrestle Association "R" - WAR האליפות הבין יבשתית במשקל כבד של WAR (פעם אחת)
אליפות הזוגות הבין יבשתית במשקל כבד של WAR (פעם אחת) - עם גדו
הישגים במגזין ההיאבקות Pro Wrestling Illustrated - PWI חזרת השנה (2008)
PWI דירג אותו במקום השני מתוך 500 המתאבקים הטובים ביותר לשנת 2009
הישגים בארגון ההיאבקות Ring of Honor - ROH אליפות העולם של ROH (פעמיים)
הישגים בארגון ההיאבקות World Championship Wrestling - WCW אליפות ה-WCW של העולם (פעמיים)
אליפות משקל קל (4 פעמים)
הישגים בארגון ההיאבקות World Wrestling Entertainment - WWE/WWF האלוף הבלתי מעורער של ה-WWF
אליפות משקל כבד (6 פעמים)
אליפות הזוגות של ה-WWE (פעמיים) - עם אדג' (1) וביג שואו (1)
אליפות הזוגות של העולם (5 פעמים) - עם כריס בנואה, דוויין "הרוק" ג'ונסון, ביג שואו, כריסטיאן ואדג'
האליפות הבין יבשתית (9 פעמים)
פרס סלאמי על מתאבק השנה (2008)
פרס סלאמי על צמד השנה (2009) - עם ביג שואו
פיוד השנה (2008) - נגד שון מייקלס
קרב השנה (2009) - נגד שון מייקלס בקרב סולמות באירוע ללא רחמים
ספר ההיאבקות הטוב של השנה (2011) - עם הספר: "בלתי מעורער: איך להפוך לאלוף העולם ב-1,372 צעדים קלים"
DVD ההיאבקות הטוב של השנה (2010) - עם ה-DVD: "מפצחים את הקוד: מאחורי חומות יריחו (Jericho באנגלית)"
היכל התהילה של WON (2010)
באוקטובר 2023, ג'ריקו, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
כריסטופר סבסטיאן "כריס" באקלי היה כדורגלן אנגלי ששיחק בעמדת הבלם הקדמי.
באקלי נולד בעיירה אורמסטון שבמנצ'סטר, ולמד במכללה האקסבייריאנית בעיר הולדתו ובמכללה קתולית במנצ'סטר.
הוא החל את הקריירה שלו בקבוצות החובבניות ויקטוריה פארק, מנצ'סטר שיפ קאנאל וקבוצת המילואים של מנצ'סטר סיטי, וב-1905 חתם בברייטון אנד הוב אלביון מהליגה הדרומית.
שנה אחת לאחר מכן חתם באסטון וילה, והשתתף ב-20 משחקים לפני ששבר את קרסולו במשחק מול מנצ'סטר יונייטד במחזור הפתיחה של עונת 1907/1908. בגלל הפציעה הזו הוא נעדר מהמגרשים למשך יותר משנה.
הוא המשיך לשחק עבור אסטון וילה לאחר שהחלים מפציעתו, וזכה עמה באליפות הליגה הראשונה בעונת 1909/1910. בשש עונותיו בווילה פארק רשם לזכותו 144 משחקי ליגה.
ב-1911 זומן למבחנים של נבחרת אנגליה, אך בסופו של דבר לא זומן לסגל.
באותה שנה ייצג את נבחרת העיר ברמינגהאם במשחק מול הנבחרת המקבילה מלונדון.
ב-1914 עבר לארסנל מהליגה השנייה, ושיחק שם בעונה האחרונה של כדורגל תחרותי לפני השעיה המשחקים בעקבות פרוץ מלחמת העולם הראשונה.
בתקופת המלחמה הוא הבקיע שער אחד ב-33 משחקים לא רשמיים במדי ארסנל, והופיע כשחקן אורח גם בברמינגהאם סיטי ובמנצ'סטר יונייטד.
הוא היה בן 31 כשחודשו תחרויות הכדורגל, ושיחק בארסנל במשך שתי עונות נוספות לפני ששבר את רגלו בעונת 1920/1921 ואיבד את מקומו בהרכב לאלכס גרהאם.
בסך הכל הוא השתתף ב-59 משחקים במדי ארסנל, בהם הבקיע 3 שערים.
לאחר פרישתו מכדורגל החל לעסוק בחוואות בעיירה רדיץ', והחזיק בבעלותו מחסן גדול במנצ'סטר.
ב-1936 התמנה לחבר הדירקטוריון של אסטון וילה.
הוא כיהן כיושב ראש המועדון בין 1955 ל-1966. הוא פרש מתפקידו כדירקטור ב-1967, ומת כעבור שש שנים.
אחיו הגדול היה פרנק באקלי, ששיחק במנצ'סטר סיטי ובדרבי קאונטי, ואימן מספר קבוצות כגון בלקפול, האל סיטי, וולסול ולידס יונייטד.
כריסטין מארי "כריס" אוורט היא טניסאית עבר אמריקאית מהטובות ביותר בהיסטוריה, שהחלה להשתתף בתחרויות בשנות ה-70. היא דורגה במקום הראשון בעולם וסיימה בשנים 1975, 1976, 1977, 1980 ו-1981 במקום ראשון בתום העונה.
היא זכתה ב-18 תוארי גראנד סלאם ביחידות וב-3 תארים בזוגות.
היא מחזיקה בשיא זכיות באליפות צרפת הפתוחה (7 תארים) ושיא זכיות באליפות ארצות הברית הפתוחה (6 תארים).
במהלך הקריירה המקצוענית שלה, היא השיגה את מאזן הניצחונות מול הפסדים הטוב בהיסטוריה של הטניסאים המקצוענים כולם: 1,309 – 146 (90%).
היא שנייה במספר התארים שזכתה (157) אחרי יריבתה הגדולה מרטינה נברטילובה (167).
אוורט הפגינה שליטה בכל סוגי המגרשים ובמיוחד היא מחזיקה בשיא ניצחונות לגברים ולנשים על משטח חימר, מאוגוסט 1973–מאי 1979 היא זכתה ב-125 משחקים רצופים ללא הפסד והפסידה רק 7 מערכות.
אוורט נולדה בפורט לודרדייל, פלורידה.
היא החלה לשחק טניס בגיל 5 תחת הדרכתו של אביה, ג'ימי אוורט, שחקן ומאמן טניס מקצועני.
בשנת 2004 נטלה אוורט חלק בסרט הקולנוע וימבלדון - אהבה בלבן כמאמנת טניס.
בשנת 1971 השתתפה אוורט בטורניר הגראד סלאם הראשון שלה, באליפות ארצות הברית הפתוחה והגיעה לשלב חצי הגמר בו הפסידה לבילי ג'ין קינג מארצות הברית (1 בעולם) בשתי מערכות (3–6, 2–6).
בשנת 1972 הגיעה אוורט לשלב חצי הגמר באליפות וימבלדון שבו הפסידה לאיבון גולגונג מאוסטרליה ב-3 מערכות (6–4, 3–6, 4–6).
בהמשך אותה שנה היא הגיעה לשלב חצי הגמר גם באליפות ארצות הברית שבו הפסידה לקרי מלוויל מאוסטרליה בשתי מערכות (4–6, 2–6).
בסוף השנה היא זכתה באליפות סבב ה-WTA לאחר ניצחון על קרי מלוויל (7–5, 6–4).
בשנת 1973 הגיעה אוורט לראשונה לשלב הגמר באליפות צרפת הפתוחה שבו הפסידה למרגרט קורט מאוסטרליה, האישה השנייה בהיסטוריה שזכתה בכל 4 טורנירי הגראנד סלאם בשנה האחת (1970), ((7–6(7–5), 6–7(6–8), 4–6).
בהמשך השנה היא הגיעה גם לשלב הגמר באליפות וימבלדון שבו הפסידה לבילי ג'ין קינג בשתי מערכות (0–6, 5–7).
באליפות ארצות הברית הפתוחההיא הגיעה לשלב חצי הגמר בו הפסידה למרגרט קורט ב-3 מערכות (5–7, 6–2, 2–6).
בסוף השנה היא זכתה פעם שנייה ברציפות באליפות סבב ה-WTA לאחר ניצחון על ננסי ריצ'י (6–3, 6–3).
זכייה בגראנד סלאם (רולאן גארוס, וימבלדון)
בשנת 1974 הגיעה אוורט לשלב חצי הגמר באליפות אוסטרליה הפתוחה בו הפסידה לאיבון גולגונג ב-3 מערכות (6–7(5–7), 6–4, 0–6) שבסופו של דבר זכתה באליפות.
בהמשך השנה היא זכתה בשני תוארי הגראנד סלאם הראשונים שלה, באליפות צרפת הפתוחה לאחר ניצחון על אולגה מורוזובה מברית המועצות (6–1, 6–2) שביחד איתה הן זכו גם בתואר הזוגות ובאליפות וימבלדון שוב לאחר ניצחון על אולגה מורוזובה בשתי מערכות (6–0, 6–4).
היא ניצחה ב-55 משחקים ברציפות.
ג'ימי קונורס שהיה הארוס שלה זכה אף הוא אותה שנה באליפות וימבלדון והזוג הצעיר זכה לתשומת לב רבה בתקשורת.
בהמשך השנה הם הגיעו לשלב הגמר באליפות ארצות הברית הפתוחה בזוגות מעורבים.
בסוף השנה היא הגיעה לשלב הגמר באליפות סבב ה-WTA בו הפסידה לאיבון גולגונג (3–6, 4–6).
אוורט דורגה ב-5 השנים הבאות, במקום הראשון בעולם.
זכייה באליפות ארצות הברית הפתוחה
בשנת 1975 זכתה אוורט פעם שנייה ברציפות, באליפות צרפת הפתוחה, לאחר ניצחון על יריבתה הגדולה מרטינה נברטילובה מצ'כוסלובקיה (2–6, 6–2, 6–1).
היה זה המפגש הראשון בין השתיים בגמר טורניר גראנד סלאם.
נוסף לכך, שתיהן זכו בטורניר הזוגות.
באליפות וימבלדון היא הגיעה לשלב חצי הגמר בו הפסידה לקינג ב-3 מערכות (6–2, 2–6, 3–6).
בהמשך השנה, היא זכתה לראשונה באליפות ארצות הברית הפתוחה, מתוך 4 פעמים רצופות, ו-6 פעמים בסך הכל לאחר ניצחון על גולגונג ב-3 מערכות (5–7, 6–4, 6–2).
בסוף השנה היא זכתה בפעם השלישית באליפות סבב ה-WTA לאחר ניצחון על נברטילובה (6–4, 6–2).
בשנת 1976 זכתה אוורט פעם שנייה באליפות וימבלדון לאחר ניצחון על גולגונג ב-3 מערכות (3–6, 6–4, 8–6).
נוסף לכך, היא זכתה בטורניר הזוגות פעם נוספת ביחד עם נברטילובה.
באליפות ארצות הברית הפתוחה היא שיחקה, פעם נוספת בשלב הגמר, נגד גולגונג וניצחה אותה בשתי מערכות (6–3, 6–0).
בסוף השנה היא הגיעה לשלב הגמר באליפות סבב ה-WTA בו הפסידה לגולגונג (3–6, 7–5, 3–6).
בשנת 1977 הגיעה אוורט באליפות וימבלדון לשלב חצי הגמר, בו הפסידה לוירג'יניה וייד מבריטניה ב-3 מערכות (2–6, 6–4, 1–6), משחק שבו עשתה 25 טעויות בלתי מחויבות ו-6 שגיאות כפולות.
בהמשך השנה, היא זכתה באליפות ארצות הברית הפתוחה, בפעם השלישית ברציפות, לאחר ניצחון בשלב הגמר על ונדי טורנבול מאוסטרליה בשתי מערכות (7–6, 6–2).
בסוף השנה היא זכתה בפעם הרביעית באליפות סבב ה-WTA לאחר ניצחון על סו ברקר (2–6, 6–1, 6–1).
אוורט דורגה בכל השנה במקום הראשון בעולם.
בשנת 1978 הגיעה אוורט למשחק הגמר באליפות וימבלדון שבו הפסידה ליריבתה מרטינה נברטילובה (6–2, 4–6, 5–7).
היא זכתה בפעם רביעית ברציפות באליפות ארצות הברית הפתוחה לאחר ניצחון על פם שרייבר בת ארצה (7–5, 6–4).
בשנת 1979 זכתה אוורט באליפות צרפת הפתוחה לאחר ניצחון במשחק הגמר על ונדי טורנבול מאוסטרליה (6–2, 6–0).
באליפות וימבלדון היא הפסידה במשחק הגמר למרטינה נברטילובה (4–6, 4–6) ובאליפות ארצות הברית הפתוחה היא הפסידה במשחק הגמר לטרייסי אוסטין בת ארצה (4–6, 3–6).
בשנת 1980 זכתה אוורט באליפות צרפת הפתוחה בפעם הרביעית והשנייה ברציפות, לאחר ניצחון במשחק הגמר על וירג'יניה רוזיצ'י מרומניה (6–0, 6–3).
באליפות וימבלדון היא הפסידה במשחק הגמר בפעם השלישית ברציפות והרביעית בכלל, לאיבון גולגונג מאוסטרליה (1–6, 6–7(4–7)).
באליפות ארצות הברית היא זכתה בפעם החמישית לאחר ניצחון במשחק הגמר על האנה מנדליקובה מצ'כיה (5–7, 6–1, 6–1).
בשנת 1981 זכתה אוורט באליפות וימבלדון בפעם השלישית, לאחר ניצחון במשחק הגמר על האנה מנדליקובה (6–2, 6–2) והפסידה בגמר אליפות אוסטרליה הפתוחה לנברטילובה (7–6(7–4), 4–6, 5–7).
בשנת 1982 הפסידה אוורט באליפות וימבלדון במשחק הגמר לנברטילובה (1–6, 6–3, 2–6).
היא זכתה באליפות ארצות הברית הפתוחה בפעם השישית, שיא זכיות, לאחר ניצחון במשחק הגמר על מנדליקובה (6–3, 6–1).
היא זכתה באליפות אוסטרליה הפתוחה לאחר ניצחון על נברטילובה (6–3, 2–6, 6–3).
בשנת 1983 זכתה אוורט בפעם החמישית, באליפות צרפת הפתוחה, לאחר ניצחון במשחק הגמר על מימה יאסוביץ' באותה העת יוגוסלביה (6–1, 6–2), אך הפסידה במשחק הגמר באליפות ארצות הברית לנברטילובה (1–6, 3–6).
בשנת 1984 הגיעה אוורט בכל ארבעת הטורנירים של הגראנד סלאם למשחק הגמר, אך הפסידה בשלושת הראשונים שבהם לנברטילובה.
את השנה היא סיימה בזכייה באליפות אוסטרליה הפתוחה בפעם השנייה, לאחר ניצחון על הלנה סוקובה מצ'כוסלובקיה (6–7(4–7), 6–1, 6–3).
בשנת 1985 זכתה אוורט באליפות צרפת הפתוחה בפעם השישית, לאחר ניצחון על נברטילובה (6–3, 6–7(4–7), 7–5).
באליפות וימבלדון היא הפסידה במשחק הגמר, בפעם השביעית לנברטילובה (6–4, 3–6, 2–6) וכן באליפות אוסטרליה היא הפסידה לנברטילובה (2–6, 6–4, 2–6).
שיא זכיות (7) באליפות צרפת הפתוחה
בשנת 1986 קבעה אוורט היסטוריה כשזכתה באליפות צרפת הפתוחה בפעם השביעית, לאחר ניצחון על נברטילובה (2–6, 6–3, 6–3).
בשנת 1988 הגיעה אוורט בפעם האחרונה שלה למשחק גמר בטורניר גראנס סלאם, באליפות אוסטרליה הפתוחה שבו הפסידה לשטפי גראף מגרמניה (1–6, 6–7(3–6)).
נוסף לכך, היא הפסידה במשחק הגמר באליפות אוסטרליה בטורניר זוגות נשים ביחד עם ונדי טורנבול לנברטילובה ושרייבר (0–6, 5–7).
בשנת 1989 פרשה אוורט מטניס תחרותי.
כריסטופר רוברט "כריס" אוונס הוא שחקן ובמאי קולנוע אמריקאי.
ידוע בדמותו של קפטן אמריקה ביקום הקולנועי של מארוול.
לפני כן כיכב במספר סרטי קומיקס כמו "ארבעת המופלאים", "ארבעת המופלאים: עלייתו של הגולש הכסוף", "האקסים של החברה שלי" ו"המפסידנים".
אוונס נולד בסדברי, מסצ'וסטס שבארצות הברית.
הוריו הם ליסה ורוברט אוונס ויש לו שתי אחיות ואח: קרלי, שאנה וסקוט, שהופיע באופרת הסבון של ABC "לחיות את החיים" .
כריס הוא אחיינו של איש הקונגרס האמריקני מייק קפואנו .
בשנת 1999, לאחר שסיים את לימודיו בתיכון, עבר לניו יורק והחל ללמוד במכון לי סטרסברג לתיאטרון ולקולנוע.
תחילה, היו לאוונס מספר תפקידים קטנים בסדרות טלוויזיה כ"בוסטון פאבליק", "הנמלט" ו"המין השני" , לפני שהשתתף בסרטיו הראשונים, "קטע מהסרטים", "השוד המושלם" ו"סלולר" (2004).
בנוסף ב-2004 כיכב בסרט "תוצאה מושלמת".
כמו כן, הוא השתתף במספר סרטים עצמאיים - "אנשים ללא מורא" משנת 2005 ו"לונדון" משנת 2006.
שמו זכה להכרה לאחר שהשתתף בסרט המדע הבדיוני "Sunshine" של הבמאי דני בויל, הוא אף השתתף בתפקיד משנה וגילם את השכן הנאה מהבניין בסרט "יומני האומנת" בשנת 2007. בשנת 2008 השתתף בסרט "מלכי הרחוב" , ובסרט "אובדן היהלום" , המבוסס על מחזה מאת טנסי ויליאמס.
בשנת 2009 הוא השתתף במותחן המדע בדיוני "פוש".
ב-2011 הופיע בתפקיד הראשי בקומדיה הרומנטית "מה המספר שלך?" ובסרט "נקר" .
ב-2013 כיכב במותחן הקוריאני "רכבת הקרח" בבימוי של בונג ג'ון-הו, בהופעת קמע ב"תור: העולם האפל" ו"לא מתרגש" .
ב-2015 ביים ושיחק בתפקיד ראשי בדרמה הרומנטית "לפני שניפרד" לצידה של אליס איב.
ב-2017 שיחק בסרט "חיבור פשוט", בבימויו של מארק ווב.
ב-2019 כיכב בסרט "אתר הצלילה בים האדום" של נטפליקס בתור ארי/גיא תומאס, סוכן המוסד שעסק בהעלאת יהודי אתיופיה לישראל ממחנות הפליטים בסודאן תחת כיסוי של הפעלת מלון ואתר צלילה לחופי הים האדום.
הסרט מבוסס על סיפור אמיתי, מבצע אחים.
סרט נוסף שיצא באותה שנה הוא "רצח כתוב היטב" שם שיחק את דמותו של יו "ראנסום" דריסדייל.
ב-2020 אוונס הפיק את הסדרה "להגן על ג'ייקוב" ושיחק בה.
הסדרה מבוססת על הספר הנושא את אותו שם.
הסדרה בעלת 8 פרקים ושודרה בשירות ההזרמה Apple TV +.
ב-2022 נבחר ל"גבר הכי סקסי בעולם" של השבועון פיפל.
ב-13 ביוני 2025 צפוי לצאת לאקרנים הסרט "Materialists" בכיכובו.
בשנת 2005 נבחר אוונס לגלם את דמותו של הלפיד האנושי בסרט גיבורי העל "ארבעת המופלאים" ובהמשכו "ארבעת המופלאים: עלייתו של הגולש הכסוף" משנת 2007 ושיחק גם את הדמות בסרט דדפול&וולברין
נוסף ל"ארבעת המופלאים", אוונס כיכב בסרטים מבוססי קומיקס נוספים כ"המפסידנים" ב-2010, המבוסס על קומיקס מבית ורטיגו, "האקסים של החברה שלי", והוא חתם על השתתפות בסרטי אולפני מארוול קומיקס המבוססים על דמותו של קפטן אמריקה.
את קפטן אמריקה גילם בסרטים קפטן אמריקה, הנוקמים, קפטן אמריקה: חייל החורף, הנוקמים: עידן אולטרון, קפטן אמריקה: מלחמת האזרחים, הנוקמים: מלחמת האינסוף, הנוקמים: סוף המשחק.
בשנת 2014 ביים לראשונה סרט קולנוע: "לפני שניפרד", סרט דרמה רומנטית שבו גם כיכב.
אוונס יצא בעבר עם השחקניות ג'סיקה ביל ומינקה קלי.
ב-2015 יצא במשך תקופה קצרה עם השחקנית לילי קולינס.
בין 2015–2017 יצא עם הקומיקאית והשחקנית ג'ני סלייט.
אוונס החל לצאת עם השחקנית הפורטוגזית אלבה בפטיסטה בשנת 2021. השניים התחתנו בחתונה פרטית בביתם ב-9 בספטמבר 2023.
שנהסדרהתפקידהערות2000המין השניקארי בסטוןתפקיד ראשי; 8 פרקיםהנמלט (אנ')זאקפרק: "Guilt"2001בוסטון פאבליקניקפרק: "Chapter Nine"2003Skinבריאןפרק: "Pilot"2008רובוט צ'יקןגובו פראגלדיבוב; פרק: "Monstourage"2020להגן על ג'ייקובאנדי בארברתפקיד ראשי; 8 פרקים
גם מפיק בפועל2023סקוט פילגרים הולך על זהלוקאס לידיבוב; 8 פרקים
כריס ג'ורדן הוא אמן אמריקאי שעוסק באמנות פלסטית.
בתערוכה בשם "מריצים מספרים: דיוקן עצמי אמריקאי", ג'ורדן מנסה להמחיש באמנות את הסטטיסטיקות שמאחורי תרבות הצריכה האמריקאית.
ג'ורדן מתגורר בסיאטל, אך גדל בקונטיקט במשפחת איש עסקים.
הוא למד באוניברסיטת אוסטין, ועבד כמה שנים בתחום המשפטי.
לאחר סיום הקריירה המשפטית הוא עבר לעסוק בצילום, והצלחתו אפשרה לו להקדיש את כל זמנו לאמנות.
כריס אנדרסון הוא סופר אמריקאי, עורך המגזין הטכנולוגי Wired בין השנים 2001–2012 ומייסד 3DR, חברה המפתחת תוכנה לכלי טיס בלתי מאוישים זעירים.
במאי 2007 הופיע אנדרסון כאחד ממאה הוגי הדעות המובילים ברשימה השנתית של מגזין TIME.
אנדרסון נולד בלונדון, משפחתו עברה לארצות הברית כאשר היה בן חמש.
משפחתו בעלת היסטוריה חברתית וכלכלית ענפה.
סבו, פרד האוזר, המציא את מערכת הממטרות האוטומטית ואביו היה עיתונאי שנהג לשהות באירופה ולבסס קשרים עם הסובייטים.
אנדרסון החל בלימודים לתואר בפיזיקה באוניברסיטת ג'ורג' וושינגטון, אותם עזב באמצע וחזר להשלימם מאוחר יותר.
הוא המשיך ללימודי מכניקת קוונטים ועיתונאות מדע באוניברסיטת קליפורניה בברקלי.
לפני שהצטרף למגזין Wired, עבד אנדרסון ב-"The Economist".
בבלוג שניהל, הוא התוודה, כי הוא לא עבר את הסיבוב הראשון בקולג' והעביר את רוב שנות העשרים שלו בבטלה ברוכה.
בהמשך, חזר אנדרסון להשלים את התואר שלו בפיזיקה באוניברסיטת וושינגטון.
וכך, בשנת 1986, כשהיה רק בן 25, כבר היה עוזר מחקר במחלקה לפיזיקה באוניברסיטה, ולאחר קריירה קצרה כעוזר למדען הראשי במשרד התחבורה האמריקני, פנה אנדרסון לתחום העיתונות והיזמות.
בין השנים 1994–2001, עבד אנדרסון בכמה מגזינים מדעיים חשובים: "The Scientist", "Nature" ו-"Science", ובשנת 1994 עבר לעיתון ה "Economist".
אנדרסון ביצע תפקידים שונים ומגוונים באקונומיסט עד שנת 2001. הוא התחיל כעורך טכנולוגיה והתקדם להיות עורך העסקים של העיתון בארצות הברית.
הוא היה ראש הדסק של העיתון בהונג קונג ועורך חטיבת העסקים של אסיה השנים באקונומיסט נתנו לו מטאפורה חדשה להבין דרכה את העולם – המטאפורה הכלכלית.
בהמשך דרכו המקצועית, התמנה להיות עורך המגזין הטכנולוגי "Wired" בשנת 2001 ובשנת 2007, הוא ייסד את "GeekDad" - "בלוג עשה זאת בעצמך", שהפך להיות חלק מ-wired.com.
בשנת 2012 עזב אנדרסון את המשרה הבכירה על מנת להמשיך ביזמות מדפסות התלת-ממד, אשר לטענתו מהוות שלב חדש ומתקדם של המהפכה התעשייתית.
הוא נשוי ולו חמישה ילדים.
הזנב הארוך: מדוע בעתיד ימכרו העסקים כמויות קטנות יותר ממבחר גדול יותר
תיאורית "הזנב הארוך" שהגה אנדרסון, נכתבה לראשונה בשנת 2004 במאמר והורחבה בספר: "The Long Tail: Why the Future of Business is Selling Less of More", שייצא בשנת 2006 והופיע ב"ניו יורק טיימס", ברשימת המכירות של המגזין.
תאוריה זו מתייחסת באהדה לחידושים של הדור השני של האינטרנט, ווב 2.0 ולעסקי הבידור.
תיאורית הזנב הארוך גורסת כי הדור השני של האינטרנט, ווב 2.0, מאפשר לקנות מגוון רחב של מוצרים בעלי פופולריות נמוכה, לעומת החנויות הרגילות והממשיות, המציעות מגוון מצומצם של מוצרים שהם מאוד פופולריים, בעלי ביקוש גבוה או רבי מכר.
לכן, לדידו של אנדרסון, חברות כמו "אמזון" ו"נטפליקס" מרוויחות יותר ממכירת מוצרים אקלקטיים שאין להם ביקוש, מאשר ממכירה של מוצרים בעלי ביקוש גבוה.
ולכן, חברות שיספקו חופש בחירה רחב לצרכנים, ירוויחו יותר מחברות שיספקו מגוון מצומצם של שירותים או מוצרים.
המסקנה הנגזרת מתאוריה זו, היא כי כאשר נותנים להמון מרחב בחירה גדול, הטעם שלו מגוון יותר מכל מגוון שמוגבל באופן פיזי.
התממשותה של תיאורית הזנב הארוך, מושגת בעיקר משום שהדור השני של האינטרנט מאפשר מרחב בלתי מוגבל (כמעט) של אחסון ומערכי הפצה גדולים.
זאת, בניגוד לחנויות הממשיות, שבהן יש משמעות לכל מדף, לכל מקום ולכן, הן עובדות על בסיס של שיווק מוצרים שהם פופולריים או רבי מכר, מוצרים אשר פונים למכנה המשותף הרחב ביותר של ההמון.
יתרה מכך, אנדרסון סובר בתאוריה זו, כי כאשר מערך ההפצה או החנות גדולים מספיק, המכירות של מוצרים פחות מבוקשים, יעלו על אלו של רבי המכר ושל המוצרים הפופולריים.
מודל זה הוצג בספרו השני "כלכלת החינם" (באנגלית- Free: The Future of a Radical Price) הספר פורסם בשנת 2009 והיה זמין להורדה חינמית בגרסתו הדיגיטלית.
הספר דורג במקום ה12 ברשימת רבי המכר של "הניו יורק טיימס", גם בגרסתו הדיגיטלית הספר נחל הצלחה רבה כאשר היה זמין להורדה לזמן מוגבל.
מספר ההורדות המשוער של הספר בשבועות הראשונים עומד בין 200–300 אלף עותקים.
הספר בוחן את היתרונות של אסטרטגיה בה מוצעים מוצרים ושירותים שונים תחילה ללא תשלום כאשר בהמשך מרוויחים העסקים בטווח הארוך כתוצאה מחלוקה של שירותים ומצרים שונים בחינם.
המודל העסקי והמושג הכלכלי אשר מוצגים בספר מסבירים את מחירם הצונח של מגוון מוצרים בכל התחומים, מאז התפתחות הדור השני של האינטרנט לטענתו אנו צועדים אל "החינם האמיתי" כלומר מחיר אפס.
אנדרסון בעל מוניטין רב בעולם אך עם זאת הספר עורר ביקורות והאשמות שטענו כי קטעים ממנו הועתקו ממקורות מקוונים שונים.
אנדרסון טען כי הוא לא מסכים לביקורות וכי לא ציטט את המקורות כיוון שהתכנים המקוונים משתנים מעת לעת אך עם זאת הוא הוסיף הערות שוליים והתנצלות לספרו המודפס ולמהדורה הדיגיטלית.
העיקרון המנחה שעומד בבסיס המודל, הוא שכדי להרוויח, יש לתת ללקוח, לצרכן, משהו בחינם.
כך, נולדו רעיונות כמו, חבילות הדקות בחברות התקשורת הסלולריות, המקנות מספר דקות שיחה בחודש, ללא תשלום על המכשיר הסלולרי.
כך גם, מחירם של מוצרים כמו, מוזיקה, ספרים והרצאות, כרטיסי טיסה, מכוניות, פעולות בבורסה, אופניים וכלי סכו"ם, ירד באופן משמעותי.
הסיבה לירידה הדרסטית במחירם של מגוון המוצרים: עלויות ייצור נמוכות, ירידה בעלויות רוחב פס, יותר מקום אחסון, CD ותוכן גולשים.
בעולם שבו עלות שולית - מחיר הייצור של יחידה אחת נוספת - צונח, גם המחיר לצרכן יורד בהתאם.
ובעולם כזה, טוען אנדרסון, החינם הוא מודל עסקי מנצח.
כתוצאה מהעלויות הצונחות, הציבור הרחב ייהנה ממתנות חינם, או מ"כלכלת מתנות".
מודל "כלכלת חינם" מבוסס על כלכלת מתנות.
שיטה בה חלק מהצרכנים משלמים על מוצרי פרימיום, והציבור הרחב נהנה מהשירותים, או מהמוצרים בחינם.
די בשיעור קטן של משלמים, כדי לממן את השירותים גם לאלו שנהנים מהם בחינם.
דוגמה לכך, הם אתרים כמו פליקר שנותנים לכולם שירות בסיסי בחינם, אבל למשתמשים כבדים, השירות ניתן בתשלום וכך, כולם מרוויחים.
"המהפכה התעשייתית החדשה" הוא ספרו השלישי של אנדרסון.
הספר יצא בשנת ומבוסס על מאמרו מ-2010 "Atoms Are the New Bits".
הרעיון המרכזי של הספר נשען על טכנולוגיית הדפסה בתלת־ממד אשר הופכת משוכללת וזולה.
באפשרותה של הדפסה מסוג זה ליצור עצמים.
ממדי המכשיר עשויים להיות קטנים כגודלה של מדפסת משרדית, המכשיר מקבל הוראה ממחשב ו"מדפיס", באמצעות יציקה של שכבות דקות אחת על השנייה בהדבקה, כך ניתן ליצור חפצים מסוגים רבים.
בעזרת טכנולוגיה זו הדפיסו במכון ה- Media Lab באוניברסיטת MIT עוגה, חומרי הגלם הוכנסו והוגדרה צורתה באופן דיגיטלי.
במקביל לעליית השימוש במדפסות מסוג זה, מופיעות משפחות של חומרים מורכבים בהם ניתן לעשות שימוש במדפסות.
כך על פי אנדרסון מתחיל עידן בו ניתן להפוך אטומים לביטים וביטים לאטומים.
הספר מציג את הטכנולוגיה החדשה כפריצת דרך ו"כמהפכה התעשייתית החדשה".
מהפכה שתאפשר את שבירת השוק על ידי התפתחותם של היצרנים הפרטיים חובבי הטכנולוגיה היצירתיים אשר מכונים בארצות הברית "Makers".
אנדרסון טוען כי התוכנות והמכשור הנגיש והזול יחסית של מדפסות התלת־ממד יהוו איום גדול על תעשיות הענק.
המדפסות יאפשרו פיתוח, יצירה ושיווק של מוצרים רבים עם מעט ידע וכסף בניגוד לעבר.
אנדרסון רואה במדפסות התלת מימד בשורה של עידן חדש בתחום היזמות והתעשייה והוא בעצמו הקים חברה מפתחת בתחום זה.
אנדרסון מסכם את רעיון הספר ואומר כי "אם האינטרנט הוליד את "הזנב הארוך" של הרעיונות הרבים, כלי התקשורת הפרטיים, השירותים ויצרני התוכן, כעת מתחיל עידן "הזנב הארוך" של המוצרים.
אנדרסון מצהיר כי לדעתו המדפסות התלת־ממדיות הן הדור הבא ולטענתו הולכות להיות גדולות יותר מהאינטרנט.
כריס אלן הוא כדורסלן אמריקאי המשחק בעמדת הקלע.
אלן החל את לימודיו בשנת 2007 במישיגן סטייט והפך בשנתו השלישית לשחקן חמישייה.
בסוף עונת 2009/10 נזרק אלן ממישיגן סטייט בשל עבירות שונות על חוקי המכללה ועבר לאיווה סטייט.
את עונת 2010/11 העביר מחוץ למגרשים בעקבות חוקי ה-NCAA.
בעונת 2011/12 במדי מכללתו החדשה רשם ממוצעים של 12.2 נקודות, 2.3 ריבאונדים ו-2.3 אסיסטים ב-29 דקות למשחק.
לצד החדירות שלו בהתקפה, מוכר אלן כמי שגם יודע לשחק עבור הקבוצה, למסור ולשחק הגנה דינאמית.
כמו כן, אלן הוא בעל יכולת גבוהה לייצר נקודות מחוץ לקשת.
בחודש אוגוסט 2012 לפני תחילת המשחקים של עונת 2012/13, חתם אלן על חוזה עם קבוצת מכבי אשדוד מליגת העל הישראלית בכדורסל.
באמצע חודש נובמבר עזב השחקן בחזרה לארצות הברית בעקבות ההסלמה במצב הביטחוני במהלך מבצע עמוד ענן.
כרימה בת עמאר (ידועה גם בשם התואר: אל-וּחשה אל-דלאלה) הייתה אשת עסקים יהודייה אמידה מפוסטאט (קהיר העתיקה) במאה ה-11. קורות חייה ועצם קיומה נלמדו מתוך ממצאי גניזת קהיר.
נשים רבות מוזכרות בממצאי גניזת קהיר בהקשרים שונים, לרבות במסמכים משפטיים, כלכליים ומסחריים, אולם לפי שעה כרימה היא האישה היחידה שהתגלו עליה די ממצאים בגניזת קהיר כדי לשחזר חלק ניכר מקורות חייה.
מן הכתוב עולה תמונה של אישה עצמאית ואסרטיבית שלקחה חלק פעיל בחיים הקהילתיים של יהודי פוסטאט.
המסמכים הקשורים לכרימה בת עמאר בגניזת קהיר מתוארכים בין השנים 1095–1104. מי שזוהה בתור אביה מכונה במסמכי הגניזה "עמאר (=עמרם) בן עזרא "ראש הקהל" האלכסנדרי".
על פי שלמה דב גויטיין, ניתן להסיק מכך כי אביו של עמאר (סבה של כרימה) היה כנראה ראש העדה היהודית באלכסנדריה.
עמאר עצמו התגורר בפוסטאט ועסק בבנקאות מסורתית.
במסמכי גניזת קהיר שמזכירים אותה, כרימה מכונה לרוב "אלווחשה אלדלאלה".
משמעות השם אל-וחשה הוא "זאת שעורגים לה", בעוד אל-דלאלה הוא שם תואר שמעיד על עיסוקה המקצועי כמתווכת.
כרימה ניהלה פעילות עסקית מסחרית ענפה ביחד עם אחיה, אבו נסר, מסוחרי הודו, וכן עם אנשי ונשות עסקים אחרים.
במיוחד עסקה כרימה במתן הלוואות.
בשלב מסוים בחייה נכנסה כרימה לסכסוך משפטי-מסחרי סוער עם השותף של אחיה, יוסף בן לבּדי, שנידון באריכות בפני בית הדין היהודי המקומי ונגרר למשך שנים.
למרות זאת הונה של כרימה היה נכבד, ובצוואתה הוא נאמד בלפחות 700 דינאר, סכום גדול עבור התקופה, וכן בתכשיטים ורכוש מסוגים שונים.
היא מופיעה ברשימות רבות של נותני צדקה לבתי הכנסת ומוסדות הקהילה היהודית.
כרימה הייתה נשואה לזמן קצר ליהודי חסר אמצעים מסיציליה, בשם אריה בן יהודה, שהיגר לפוסטאט.
מנישואים אלו, שהסתיימו בשנת 1095, הייתה לכרימה בת אחת בשם גזאל.
מעט לאחר מכן ילדה כרימה את בנה היחיד, אבו סעד, ממאהב יהודי בשם חסון שהגיע לפוסטאט כפליט מאסקלאן (אשקלון), בעקבות פלישת הצלבנים.
השניים לא נישאו בפני בית דין יהודי, ככל הנראה היות שלחסון הייתה אישה באשקלון שסירבה לקבל ממנו גט, אך ייתכן שנישאו בפני בית המשפט המוסלמי המקומי.
אפשרות אחרת היא שהשניים לא נישאו בפני אף בית דין, גם לא המוסלמי, וטענת זאת הועלתה כדי להעניק לקשר ביניהם לגיטימציה.
כאשר בנה של כרימה רצה להינשא לאישה יהודייה, הוא תושאל בפני בית הדין היהודי על זהות אביו, וכרימה ככל הנראה חששה שחסון מאהבה לשעבר יתכחש לכך שהוא האב ולכן הביאה עדויות שיגבו את טענתה.
בהקשר זה התגלתה בגניזת קהיר עדות של שתי שכנות של כרימה בפני בית הדין היהודי, המעידות כי אכן חסון הוא האב של אבו סעד וממנו כרימה הרתה.
כרימה כנראה מעולם לא השלימה עם מאהבה לשעבר.
בצוואתה, שהתגלתה גם היא בגניזת קהיר, היא הורתה במפורש שלא יינתן לחסון דבר מרכושה.
אולם היא כן הסכימה לוותר על חוב של 80 דינאר שהיה חייב לה.
את שאר רכושה תרמה לאחיה, אחיותיה, ילדיה, מוסדות הקהילה היהודיים בפוסטאט ולעניי הקהילה.
כמו כן הורתה לדאוג לחינוכו המסורתי של בנה, אבו סעד, על ידי מלמד לו היא הקציבה משכורת.
כרימה נזכרת בממצא מהגניזה הקהירית גם שנים רבות לאחר פטירתה.
במכתב המתוארך ליולי 1150 אישה המארגנת תיקונים ושיפוצים עבור ביתה בפוסטאט מזדהה בתור "בתה של בתה של אל-וחשה".
כריסטופר קלאוס "כריס" אנדרסן הוא כדורסלן עבר אמריקאי ששיחק בעמדות הפאוור פורוורד והסנטר.
כריס אנדרסן נולד בלונג ביץ', קליפורניה, לקלאוס אנדרסן, מהגר מדנמרק, וללינדה הולובק.
ב-1982, כשאנדרסן היה בן ארבע, משפחתו עברה לעיר לולה שבטקסס.
שיחק כדורסל בבלין קולג', מכללה קהילתית בטקסס.
הוא שיחק עונה אחת במכללה והיה במקום הראשון בליגת ה-NJCAA במספר החסימות.
ב-1999 הצטרף לקבוצת ג'יאנגסו דרגונס הסינית ובשנת 2000 שיחק במספר קבוצות מליגת ה-IBL האמריקאית.
ב-2001 שיחק שני משחקים בפייטוויל פטריוטס מליגת הפיתוח של ה-NBA.
ב-21 בנובמבר 2001 חתם בדנוור נאגטס וכך הפך לשחקן הראשון שגויס מקבוצה ב-ליגת הפיתוח לקבוצה מליגת ה-NBA.
בנאגטס אנדרסן הראה יכולת משחק מרשימה בעיקר בלקיחת כדורים חוזרים וחסימות, והפך במהרה לאחד השחקנים המובילים בליגה בממוצע ריבאונדים וחסימות לדקה.
ב-2002 חבריו לקבוצה ג'וניור הרינגטון וקני סאטרפילד העניקו לאנדרסן את הכינוי "בירדמן", בשל אורך הזרועות שלו ונטיית האקרובטיקה האווירית שלו.
ב-19 ביולי 2004 חתם אנדרסן בניו אורלינס הורנטס.
הוא הופיע בתחרות ההטבעות במסגרת סוף-שבוע האולסטאר ב-NBA בעונות ו-.
באוגוסט 2005, בעקבות ההרס שנגרם מהוריקן קתרינה, ההורנטס נאלצו לעבור לאוקלהומה סיטי לעונת ובאופן זמני הפכו ל"ניו אורלינס/אוקלהומה סיטי הורנטס".
בעונה זו שיחק אנדרסן 32 משחקים (2 מהם בחמישייה) בהם קלע 5 נקודות וקטף 4.8 ריבאונדים בממוצע למשחק.
ב-25 בינואר 2006 אנדרסן הושעה מליגת ה-NBA בשל הפרת המדיניות למלחמה בסמים של הליגה על ידי בדיקה חיובית לחומר אסור.
ההשעיה של אנדרסן נפלה תחת הקטגוריה של הליגה "סמים נגד התעללות".
אנדרסן ניסה לערער על הפסיקה בבוררויות אך הבורר פסק לקיים את הרחקתו, לכן נאלץ להעביר חודש במוסד גמילה במליבו.
ב-4 במרץ 2008 איגוד שחקני ה-NBA התיר לאנדרסן לשוב לליגה.
יום לאחר מכן חתם אנדרסן בקבוצה שהחזיקה בזכויות עליו, הניו אורלינס הורנטס, עד לסיום עונת .
ב-24 ביולי 2008 חזר אנדרסן לנאגטס כשחתם בקבוצה על חוזה לעונה אחת.
את עונת סיים אנדרסן במקום השני בליגה בטבלת החוסמים, עם 2.5 חסימות בממוצע למשחק, על אף ששיחק רק כ-20.6 דקות בממוצע למשחק.
לאחר אותה עונה האריך אנדרסן את חוזהו בקבוצה לחמש שנים נוספות.
ב-17 ביולי 2012 הנאגטס ויתרו על אנדרסן באמצעות סעיף החנינה.
מנכ"ל הנאגטס - מאסאי יוג'ירי, חברו של אנדרסן, עשה את העסקה בחוסר רצון על מנת להוריד 9 מיליון דולר משווי השכר של הקבוצה בשביל להתחמק ממסי מותרות.
ב-20 בינואר 2013 אנדרסן חתם במיאמי היט לעונה אחת.
אנדרסן שיחק בעונת 42 משחקים בלבד ולמרות זאת תרם להצלחה של מיאמי על ידי ממוצעים של 4.9 נקודות למשחק ב-57.7 אחוזי קליעה מהשדה, בנוסף ל-4.1 ריבאונדים שאסף ב-14.9 דקות למשחק.
לאחר שאנדרסן הצטרף לקבוצה, מיאמי ניצחה 27 משחקים ברצף ובאופן כללי הגיעה למאזן של 37-3 בעונה הסדירה.
באותה עונה מיאמי הגיעה לגמר המזרחי בה שיחקה מול אינדיאנה פייסרס.
בחמשת המשחקים הראשונים של הסדרה הציג אנדרסן יכולת טובה על המגרש, אך הושעה מהמשחק השישי בשל עבירה בוטה שביצע על טיילר האנסברו במשחק החמישי.
בגיל 34 אנדרסן הגיע לגמר ה-NBA בפעם הראשונה בקריירה שלו, כאשר מיאמי התמודדה מול סן אנטוניו ספרס.
במשחק השביעי והמכריע, בו ניצחו ההיט וזכו בתואר האליפות, רשם אנדרסן 3 נקודות, 4 ריבאונדים וחסימה אחת.
עם 80.7 אחוזים מהשדה, אנדרסן סיים את פלייאוף ה-NBA עם שיא האחוזי קליעה הגבוהים ביותר שנרשמו בפלייאוף ה-NBA.
ב-10 ביולי 2013 אנדרסן חתם על הארכת חוזה במיאמי.
הוא שיחק 72 משחקים בעונת , ורשם ממוצעים של 6.6 נקודות, 5.3 ריבאונדים ו-1.3 חסימות למשחק.
ב-26 במאי 2014, לפני המשחק הרביעי בסדרת גמר המזרח מול אינדיאנה פייסרס, נודע כי אנדרסן יחמיץ את המשחקים הרביעי והחמישי כתוצאה מכאבים מציקים.
הוא חזר במשחק השישי ורשם 9 נקודות ו-10 ריבאונדים כשמיאמי התקדמו לגמר ה-NBA בפעם הרביעית ברציפות.
בגמר ה-NBA מיאמי נפגשו שוב עם סן אנטוניו ספרס, אבל הפעם הפסידו בסדרה כשהודחו לאחר חמישה משחקים.
בפברואר 2016 נשלח לממפיס גריזליס בטרייד משולש בו הצטרף לממפיס גם פי ג'יי היירסטון (משארלוט), קורטני לי (מממפיס) הועבר לשארלוט ובריאן רוברטס נשלח למיאמי.
ב-23 במרץ 2018 הצטרף לדראפט של ליגת BIG3, המשוחקת בשיטת שלוש על שלוש.
הוא נבחר בדראפט על ידי קבוצת Power, שאותה מאמנת ננסי ליברמן.
כריס באק הוא במאי אמריקאי הידוע על בימויו בסרטים טרזן, תפוס ת'גלים ולשבור את הקרח.
בנוסף, עבד כאנימטור משגיח בסרטים מרד החיות, ופוקהונטס.
יליד ויצ'יטה, קנזס, באק קיבל השראה לעסוק בתחום האנימציה כילד כאשר ראה לראשונה את הסרט פינוקיו.
לבסוף משפחתו עברה לPlacentia שבקליפורניה, שם סיים ללמוד בבית הספר התיכון אל דורדו.
באק למד הנפשת דמויות בבית הספר קאלארטס, שבו הוא גם לימד מ-1988 עד 1993. בקאלארטס, באק התחבר עם ג'ון לאסיטר ומייקל גיאמו, שאיתו עבד אחרי הרבה שנים על לשבור את הקרח.
הוא התחיל את הקריירה שלו כאנימטור בדיסני ב־1978.
חוץ מעבודתו כבמאי ב"טרזן" ו"לשבור את הקרח", עבודותיו האחרות בבימוי היו "פוקהונטס", "בת הים הקטנה", "ברנרד וביאנקה במבצע אוסטרליה", "מי הפליל את רוג'ר ראביט" והיה אנימטור ב"השועל והכלבלב".
באק היה אנימטור בסרט Bebe's Kids ובאחד מפרקי תוכנית הטלוויזיה Family Dog.
באק היה במאי בסרט תפוס ת'גלים שיצא ביוני 2007.
ב-2008, חברו של באק, לאסיטר (שבתקופה זו כבר היה אחראי על האנימציה בדיסני) ביקש ממנו לחזור לדיסני.
בספטמבר 2008 הציע 3 רעיונות ללאסיטר.
אחד הרעיונות היה הסרט לשבור את הקרח, לאסיטר אהב את הרעיון ואישר לבאק לפתח את הסרט.
לאחר שב-2010 הושהה פיתוח הסרט.,הסרט הוכרז בדצמבר 2011 תחת השם "frozen", עם תאריך יציאה- 27 בנובמבר 2013. את הסרט ביים באק יחד עם ג'ניפר לי.
בספטמבר 2014 הוכרז שבאק ולי יביימו סרט קצר המבוסס על הדמויות של הסרט לשבור את הקרח.
ב-12 במרץ 2015 דיסני הכריזה שבאק ולי יביימו סרט המשך ללשבור את הקרח.
בנם הבכור, ריידר, נפטר בגיל 23 ב-27 באוקטובר 2013, בתאונת דרכים.
ריידר היה זמר וכותב שירים שהופיע עם הלהקה שלו Ryder Buck and the Breakers, והחלים משנה שבה נלחם בסרטן האשכים שלב 4.
ב־2 במרץ 2014 לאחר שקיבל את פרס האקדמיה לסרט האנימציה הטוב ביותר על בימויו בסרט לשבור את הקרח בטקס פרסי האקדמיה ה-86, באק הקדיש את הפרס לזכר בנו ריידר.
בנו ריד דיבב את ארנולד, פינגווין קטן מהסרט תפוס ת'גלים, שבוים על ידי אביו.
ברנרד וביאנקה במבצע אוסטרליה (1990)
כרימה עבוד (בערבית, كريمة عبود; 13 בנובמבר 1893 – 27 באפריל 1940, בית לחם), ידועה בכינויה "גברת הצילום" (בערבית, ""; באנגלית, "Lady Photographer"), הייתה צלמת ואמנית ערביה-נוצרייה שחיה ועבדה בלבנון ובארץ ישראל במחצית הראשונה של המאה העשרים.
כרימה עבוד נולדה בבית לחם לברברה באדר וסעאד עבוד, לזוג נולדו שישה ילדים.
אביה שהיה כומר פרוטסטנטי ובהמשך הצטרף לכנסייה הלותרנית והמשפחה עברה לבית ג'אלא בעקבות עבודתו של האב, בין השנים 1899–1905, ומשם לבית לחם, שם הוא מונה לכומר לקהילה הלותרנית המקומית.
עבוד למדה בבית הספר שמידט, בית הספר הקתולי לבנות, בממילא שבירושלים יחד עם שתי בנות דודה.
ליום הולדתה ה-17 בשנת 1913, עבוד קיבלה מצלמה מאביה.
צילומיה הראשונים היו של משפחתה, חברים ובית לחם וסביבותיה.
התמונה החתומה הראשונה שלה מתוארכת לאוקטובר 1919.
עבוד למדה ספרות ערבית באוניברסיטה האמריקאית בביירות.
במהלך תקופה זו, היא נסעה לטיול בבעלבכ לצלם אתרים ארכאולוגיים.
כסטודנטית היא הקימה אולפן ביתי, לפרנסתה, ובו צילמה נשים וילדים בחתונות וטקסים אחרים.
מעבר לכך היא צילמה מבני ציבור בחיפה, נצרת, בית לחם וטבריה.
בשנות השלושים של המאה העשרים, עבוד נחשבה צלמת מקצועית בנצרת, שם משפחתה הייתה מוכרת.
סבה היה רוקח בבית החולים האנגלי ואביה שימש כרועה רוחני בעיר.
כאשר הצלם המקומי, פאדל סבּא, עזב לחיפה, עלה הביקוש לצילומיה של עבוד בחתונות וצילום פורטרטים.
היא חתמה על עבודותיה באנגלית ובערבית: כרימה עבוד - גברת הצילום (Karimeh Abbud - Lady Photographer).
החל אמצע שנות השלושים, היא החלה להציע עותקים מצוירים ביד של צילומי הסטודיו.
עבוד נפטרה בבית לחם ב-27 באפריל 1940.
רוב אוסף הצילומים שלה אבד.
רונה סלע מתארת את עבודותיה של עבוד כמתעדות את המציאות היומיומית של הקהילה שבה חייה: עבוד צילמה לפרנסתה אנשים ואירועים קהילתיים ואת המקומות שבהם חיה.
צילומים אלו הציגו את חיי הקהילה הנוצרית עד שנות הארבעים.
בנוסף לתיעוד היומיומי, על פי סלע, עבוד הגדירה את עצמה בראיון שנתנה לעיתון חיפאי בערבית, הכרמל (), ב-1924 כצלמת הלאומית היחידה.
עותקים מקוריים של אוסף התצלומים של עבוד נאספו על ידי ארכיון נצרת.
ב-2006 הורחב האוסף לאחר שסוחר עתיקות ישראלי מצא מאות עבודות של עבוד בבית בשכונת קטמון בירושלים.
הבית היה בבעלות ערבית עד שנת 1948. מנהל הארכיון בנצרת, אחמד מוראט, רכש את רוב העבודות.
אוסף בוקי בועז לצילום ישראלי כולל גלויות שצולמו על ידי כרימה עבוד.
ב-18 בנובמבר 2016 הציגה גוגל "דודל" (שרבוט גוגל) מיוחד לציון יום הולדתה ה-123 של כרימה עבוד.
הדודל הוצג במספר מדינות ערביות אך לא הוצג בישראל.
2022: "מסעות במזרח", מוזיאון לתרבות האסלאם ועמי המזרח
2025: "כרימה עבוד - מזכרות קדושות", אוצר גיא רז, מוז"א
כריסטופר "כריס" או'דאוד הוא שחקן אירי, הידוע בעיקר בשל הדמויות הקומיות שגילם, בהן רוי טרנמן בסיטקום של ערוץ 4 "צוות איי.טי.".
או'דאוד יצר וכיכב בסדרה "מון בוי" של ערוץ Sky 1, ששודרה מ-2012 עד 2015. הוא השתתף בכמה פרקים בסדרת הדרמה "בנות", וכיכב בסדרת הטלוויזיה "עץ משפחה".
או'דאוד מוכר גם מהופעותיו בסרטים.
ב-2014 הופיע לראשונה בברודוויי במחזה על פי הספר "על עכברים ואנשים".
או'דאוד נולד וגדל בבויל שבמחוז רוסקומון.
אביו שון הוא מעצב גרפי, ואמו, דניז, היא יועצת ופסיכותרפיסטית.
הוא הצעיר מבין חמישה ילדים במשפחה.
הוא ייצג את רוסקומון בתחרויות כדורגל גאלי לילדים ולצעירים.
גולת הכותרת של הביצועים שלו הייתה ב-1997 כשהיה השוער בתחרות גמר נגד מחוז מאיו.
אחרי המשחק הופיע בטלוויזיה בתוכנית "The Sunday Game".
או'דאוד למד פוליטיקה וסוציולוגיה באוניברסיטת קולג' דבלין, ובהמשך למד באקדמיה למוזיקה ולאמנויות הדרמה של לונדון (LAMDA).
הוא לא סיים תואר ב-UCD כי לא מצא עניין בסוציולגיה.
הוא כתב לעיתון הסטודנטים "The University Observer" והיה פעיל במועדון הדרמה של האוניברסיטה "UCD Dramsoc", ובאגודה לספרות והיסטוריה.
או'דאוד היה חבר נלהב של "Ógra Fianna Fáil" צעירי מפלגת פיאנה פול, והיה פעיל בקידום המפלגה בקרב הסטודנטים.
בממלכה המאוחדת כיכב או'דאוד בקומדיה של ערוץ 4 "צוות איי.טי.", בסדרה הקומית "Roman's Empire", בסדרת הדרמה "כובע אדום", ובדרמה התיעודית "The Year London Blew Up".
עוד הוא הופיע בטלוויזיה האירית בדרמה "The Clinic" בערוץ RTÉ One, ובדרמה "Showbands" לצדה של קרי קטונה.
או'דאוד הופיע בתפקיד קטן בסרט "איך לאבד חברים ולהרחיק אנשים" ובסרט "וירה דרייק".
ב-2005 שיחק בסרט "פסטיבל" בתפקיד סטנדאפיסט בשם טומי או'דווייר.
על תפקיד זה זכה בפרס באפט"א הסקוטי.
ב-2009 שיחק בסרט המדע בדיוני הקומי "Frequently Asked Questions About Time Travel" יחד עם מארק ווטון, דין לנוקס קלי ואנה פריס.
ב-2007 שיחק בתפקיד ליאם בסרט הגרמני "Hotel Very Welcome".
ב-2009 כיכב או'דאוד בסרט "רדיו רוק" שהופץ גם בשם "רדיו פירטי".
הסרט נוצר בהשראת סיפורם של שדרני "רדיו קרוליין" ששידרו מספינה באופן פירטי.
או'דאוד שיחק בתפקיד סיימון, DJ בתחנה.
או'דאוד כיכב לצדה של סיינה מילר בסרט "היפי היפי שייק", על אודות המגזין פורץ הדרך "Oz" משנות השישים של המאה העשרים.
או'דאוד מגלם את דמותו של פליקס דניס, שהיה מאוחר יותר המו"ל של המגזין "מקסים".
או'דאוד שפגש את דניס ציין ש"הוא היה אדם כריזמטי להפליא".
ב-2010 השתתף או'דאוד בעיבוד קולנועי חדש "מסעות גוליבר" על פי הספר "מסעי גוליבר" בתפקיד ג'נרל אדוארד.
עוד באותה שנה שיחק בסרט "אידיוט מושלם", גרסה אמריקאית של הסרט הצרפתי "Le Dîner de Cons".
עוד השתתף בשעשועון הטלוויזיה "Never Mind the Buzzcocks", ושיחק בסדרה קומית של ערוץ ITV בשם "FM".
ב-2010 השתתף בכתיבה ובבימוי של סרט קצר "Little Crackers" המבוסס על ילדותו ועל חג המולד עם משפחתו בשנים 1984 עד 1988. באפריל 2011 כיכב או'דאוד בעיבוד של ה-BBC לרומן "The Crimson Petal and the White" בתפקיד ויליאם רקהאם.
במאי 2011 הופיע בסרט "מסיבת רווקות" בדמות השוטר נתן רודס.
בסרט "הכל יחסים" שיחק או'דאוד בתפקיד משנה וביסס את הדמות על אנשים בהוקסטון .
ב-2011 שיחק בתור אלכס בסרט "חברים עם ילדים" בכיכובם של ג'ניפר וסטפלדט ואדם סקוט.
ב-2012 שיחק או'דאוד בתפקיד דייב בסרט המוזיקלי האוסטרלי "האבנים הכחולות" של ויין בלייר.
הסרט מבוסס על מחזה פופולרי והוא צולם באוסטרליה ובווייטנאם בהפקת "גולפוסט אוסטרליה".
או'דאוד היה שותף לכתיבה של סדרה קומית בשם "מון בוי" המבוססת על ילדותו.
חלקים מהסדרה צולמו בעיר מולדתו בויל.
במאי 2015 פורסם הספר "Moone Boy: The Blunder Years" שמבוסס על הסדרה.
מאפריל עד יולי 2014 כיכב או'דאוד בברודוויי במחזה "על עכברים ואנשים" בבימויה של אנה ד.
שפירו לצדם של ג'יימס פרנקו ושל לייטון מיסטר.
על תפקיד זה היה או'דאוד מועמד לפרס דרמה דסק ולפרס טוני לשחקן הטוב ביותר במחזה.
ב-2014 שיחק בסרט "וינסנט הקדוש" יחד עם ביל מארי ומליסה מקארתי.
בשנת 2017 שיחק בדרמה של אהרן סורקין "המשחק הגדול", לצד ג'סיקה צ'סטיין וקווין קוסטנר.
באותה שנה שיחק גם בסרט "לאהוב את וינסנט" על חייו של וינסנט ואן גוך.
בספטמבר 2024, פורסם כי או'דאוד לוהק לעונה השביעית של הסדרה "מראה שחורה".
ב-2012 התחתן או'דאוד עם דון פורטר , ששינתה את שמה אחרי הנישואים לשם או'פורטר.
Frankie Go Boom ברוס האבנים הכחולות The Sapphires דייב פרס AACTA לשחקן הטוב ביותר הכל יחסים This Is 40 רוני 2013 הממלכה הסודית Epic גראב דיבובדאבל The Doubleאח תור: העולם האפל Thor: The Dark World ריצ'רד 2014הכומר (אנ') Calvary ג'ק ברנןקובה אהובתי Cuban Fury דרו וינסנט הקדוש St.
גם יוצר, תסריטאי, במאי ומפיק בפועל מראה שחורה Black Mirror
שנה שם שם באנגלית תפקיד הערות 2014 על עכברים ואנשים Of Mice and Men לני סמול תיאטרון לונגאקרמועמדות לפרס טוני לשחקן הטוב ביותרמועמדות לפרס דרמה דסק לשחקן מצטיין במחזה
כרים קאסם הוא שחקן קולנוע, טלוויזיה ותיאטרון מצרי-יהודי.
כרים נולד ב-8 באוקטובר 1986 בקהיר, מצרים.
הוא עצמו מוסלמי, אם כי היה לו חינוך רב-דתי שחגג את כל החגים היהודיים, הנוצרים והמוסלמים בילדותו.
אמו המנוחה הייתה יהודייה, וסגנית ראש קהילת יהדות-מצרים ואביו, במאי סרטים ותיק, הוא מוסלמי.
סבו מצד אביו היה מוסלמי, היה גם ראש הפקולטה למדעים באוניברסיטת קהיר וסבתו מצד אביו הייתה נוצרייה.
סבו מצד אמו, שהיה לאומן מצרי בולט, היה יהודי אנטי-ציוני שסירב לעלות לישראל, מתוך אמונה שהציונות היא תנועה "גזענית".
הוא בוגר האוניברסיטה האמריקאית בקהיר, שם למד תיאטרון ושיחק ברבות מהמחזות של האוניברסיטה.
הוא תלת לשוני בעוד הוא דובר ערבית מצרית (גם ערבית תקנית), אנגלית וצרפתית.
כרים התגלה לקולנוע בשנת 2006 ומאז כיכב ביותר מעשרה סרטי קולנוע מספר סדרות טלוויזיה ומחזה תיאטרון.
בשנת 2017 שיחק במיני-סדרה הבריטית "המדינה" מבית ערוץ 4 ונשיונל ג'יאוגרפיק, בדמותו של אבו אכרם, לצדם של היאם עבאס ועלי סלימאן.
כריס בירקט הוא מפיק מוזיקלי, טכנאי קול, גיטריסט, זמר, כותב, מלחין ופזמונאי אנגלי.
שיתופי הפעולה שלו מכרו יותר מ-100 מיליון עותקים רשומים ברחבי העולם.
זוכה פרס גראמי, ארבעה פרסי ג'ונו, פרס פולאריס ושלושה פרסי אמפקס הזהב .
בגיל 14 הקים את ההרכב הראשון שלו והחל לנגן במועדונים בלונדון.
בגיל 21 בילה שמונה-עשר חודשים לצד הרכב "הכלב האדום של מונטנה", בגרמניה.
בירקט החל את הקריירה המוזיקלית שלו כגיטריסט של אמני ממפיס ידועים: רופוס תומאס, אן פיבלס, ג'ין נייט ומלך פלויד.
בגיל 23, הצטרף להרכב האנגלי המוצלח "אהבה נצחית" (Love Affair).
לאחר מכן הצטרף ללהקת Omaha Sheriff עם טוני ויסקונטי, מנהלה של חברת התקליטים Earth Recordings, אז ויסקונטי החתים את בירקט והפך לחונך שלו.
מאז הקריירה של בירקט התרחבה לכלול יצירות ללהיטים בינלאומיים רבים.
שיתף פעולה ביצירותיו עם אמנים רבים כגון: שינייד או'קונור, באפי סיינט-מארי, אליסון מויה, דקסיס מידנייט ראנרס , ראשים מדברים, הפוגס, בוב גלדוף, מל ברוקס, Mango Groove , סיידה גארט , אלן שאמפור , רנה לאקייל , סטיב ארל ועוד.
בשנת 1993 עבר להתגורר בפריז, שם הקים אולפן הקלטות.
כריס אנדרסון (נולד בשנת 1957) הוא איש עסקים בריטי–אמריקאי, המכהן כיושב ראש TED, ארגון ללא מטרות רווח המספק שיחות מבוססות רעיון ומארח כנס שנתי בוונקובר, קולומביה הבריטית, קנדה.